Tarybos reglamentas (EB) Nr. 1095/1996
1996 m. birželio 18 d.
dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi, atsižvelgdama į Austrijos, Suomijos ir Švedijos pasirengimą narystei, Bendrija su tam tikromis trečiosiomis šalimis sudarė sutartis dėl derybų pagal GATT XXIV.6 straipsnį [1]; kadangi minėtose sutartyse, inter alia, yra numatyti tam tikri Bendrijos finansiniai įsipareigojimai žemės ūkio srityje; kadangi pagal pirmiau nurodytas sutartis Komisija parengė naują CXL sąrašą (Europos Bendrijos), taikytiną Bendrijos muitų teritorijai, veikiančiai nuo 1995 m. sausio 1 d., ir kuris pakeitė 1994 m. GATT Marakešo protokolo priede pateiktą LXXX planą (Europos bendrijos); kadangi CXL sąrašas buvo išsiųstas Pasaulinei prekybos organizacijai; kadangi CXL sąraše numatytus finansinius įsipareigojimus, ypač tuos, kurie turi būti taikomi nuo 1996 m. sausio 1 d., būtina įgyvendinti kuo anksčiau; kadangi dėl to Taryba turėtų įgalioti Komisiją imtis reikiamų priemonių pagal vadybos komiteto procedūrą; kadangi supaprastinimo tikslais taip pat reikėtų priimti nuostatą, pagal kurią, darant CXL sąrašo pakeitimus, kuriuos gali leisti Taryba, būtų taikoma tokia pat tvarka,
PRIĖMĖ ŠĮ REGLAMENTĄ:
1 straipsnis
1. Atsiradus galimybei, Komisija iš karto priima priemones, taikytinas nuo 1996 m. sausio 1 d. dėl nuolaidų, numatytų Pasaulinei prekybos organizacijai išsiųstame CXL sąraše (Europos bendrijos) ir taikomų nuo 1995 m. sausio 1 d. veikiančiai Bendrijos muitų teritorijai, įgyvendinimo žemės ūkyje. Šios priemonės priimamos laikantis 1992 m. birželio 30 d. Tarybos reglamento (EEB) Nr. 1766/92 dėl bendro grūdų rinkos organizavimo [2] 23 straipsnyje nustatytos tvarkos, atitinkamų kitų reglamentų, nustatančių bendrą rinkų organizavimą, nuostatų ir 1972 m. gegužės 18 d. Tarybos reglamento (EEB) Nr. 1035/72 dėl bendro vaisių ir daržovių rinkos organizavimo [3] 33 straipsnyje nustatytos tvarkos, taikytinos produktams, klasifikuojamiems KN pozicijoje 07019051.
2. Tarybai leidus daryti bet kurį CXL sąrašo pakeitimą, numatytos priemonės priimamos šio straipsnio 1 dalyje nustatyta tvarka.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1996 m. birželio 18 d.